**A NYELVÚJÍTÁS MIBENLÉTE, TÖRTÉNELMI, MŰVELŐDÉSTÖRTÉNETI HÁTTERE, HATÁSA**

A magyar nyelv megújításáért folytatott küzdelemben külön helyet foglal el a XIX. század első két évtizedében lezajló Kazinczy-féle nyelvújítási harc.

**Főbb dokumentumai:**

1811. Kazinczy Tövisek és virágok c. epigrammagyűjteménye (a harc kezdete)

1813. Mondolat - az ortológusok gúnyirata Kazinczy és köre ellen;

1815. Felelet a Mondolatra - Kölcsey és Szemere válasza a neológusok nevében;

1819. Kazinczy: Ortológus és neológus nálunk és más nemzeteknél című értekezése, mely a vita összefoglalása és lezárása.

**A vita és tanulságai**:  
A polémia részint nyelvfilozófiai, részint területi és vallási jellegű volt. A dunántúli katolikus többségű terület nyelve, nyelvjárása fejlettebb volt, így az ortológusok nem érezték szükségét a nyelv erőszakos megújításának. A neológusok, zömében protestánsok, az észak-keleti és tiszántúli nyelvjárás területén éltek, erőteljesebben érezték a nyelv megújításának szükségét.

Záró tanulmányában Kazinczy valójában a mai nyelvművelés szempontjait fogalmazza meg: a nyelvnek szüksége van a gondozásra, megújításra, de a túlságosan erőszakos beavatkozás a nyelv mint élő organizmus rendszerébe káros.  
A nyelvújítás máig ható és legfontosabb hozadéka a szókészlet rendkívül jelentős gyarapítása. Mai nyelvünkben kb. 10000 nyelvújítási szó van.

**A szógyarapítás módszerei**:

1.) **Régi szavak felújítása**hon, hős, dísz, iker

2.) **Módosították és bővítették a már meglévő szavak jelentését**baj=kellemetlenség \_ betegség

3.) **Tájnyelvi szavak bevitele a köznyelvbe**betyár, hullám, kelme, poggyász, sejt

4.) **Szóképzés új képzőkkel**: -ít (alakít), -z (tanulmányoz), -alom, -elem (izgalom, élelem), -vány, -vény (állvány, kérvény), -ár, -ér (kádár, kacér), -g (köteg, üteg), -tyú, -tyű (kallantyú, fogantyú, billentyű), -ászat, -észet (halászat, méhészet), -zat, -zet (képzet)

5.) **Szóösszetétel**szemüveg, élethű, jármű, gyógyszer

6.) **Tükörszavak**  
antipátia (=ellenszenv), állatkert, vízesés

7.) **Elvonás**  
borús \_ ború; kapál \_ kapa; ábrázat\_ábra stb.

8.) **Összevonás**  
cső + orr = csőr; híg + anyag = higany; rovátkolt + barom = rovar

Read more: <http://www.tetelbank.hupont.hu/22/nyelvtan-2#ixzz3uliLImWj>